alexandrainst/scandi-wiki huggingface dataset:
Sindre Buraas

Sindre Buraas (født 3. mai 1989) er en norsk friidrettsutøver, skiløper og motbakkeløper som representerer SK Vidar. Tidligere har han representert Hurdal IL.

Buraas har som junior satset både på langrenn og friidrett, men hans store mengde utholdenhetstrening har først og fremst gitt ham resultater i motbakkeløp. I 2008 ble han juniorverdensmester i motbakkeløp i Crans Montana i Sveits. I samme løpet tok han sølv i lagkonkurransen sammen med Lars Nesbø Bakke, Joel Dyrhovden og Sjur Prestsæter.

Under NM i friidrett 2009 tok han bronse på 5000 meter. I junior-NM har han tatt gull på både 1500 meter og 5000 meter i 2006, bronse på 5000 meter i 2007, og gull på 5000 meter og bronse på 2000 meter hinder i 2008. Han har også vunnet motbakkeløpene Tryvann Opp, Åneskøl Opp i 2008, Dokka Opp i 2009 og Oslos Bratteste i 2010.

I 2011 vant han NM i terrengløp. 

I 2013 klarte å forbedre sin personlig rekord over 5000 m med 12 sekunder under et stevne i Belgia. Han løp 13:15,91 og kvalifiserte dermed til VM i friidrett i Moskva, der han kvalifiserte seg til finalen, på tid. Denne forbedret han til 13:11,96 ved KBC Nacht-stevnet Heusden i Nederland 18. juli 2015, og dette gjorde at han kvalifiserte seg til VM i friidrett 2015 i Beijing.

Personlige rekorder

Referanser

Eksterne lenker 
 
 
 

Norske langrennsløpere
Norske langdistanseløpere
Norgesmestere i friidrett
Personer fra Hurdal kommune
Norske motbakkeløpere
Deltakere for Norge under VM i friidrett 2015
Friidrettsutøvere for SK Vidar
Deltakere for Norge under VM i friidrett 2013
Kongshallen

Kongshallen og Kongsvinger Ishall er navn på den andre ishallen på Gjemselund i Kongsvinger i Innlandet som bærer dette navnet. Den er ishockeylaget Kongsvinger Knights' hjemmebane, har en publikumskapasitet på rundt 2000 tilskuere og er godkjent for spill i Fjordkraftligaen og større hockeykamper. Det var lenge tenkt at isflaten skulle få NHL-standard (26 x 60 m), slik at den også ville godkjennes for kjelkehockey, samt gi plass til ekstra boder til lagring av utstyr. 7. mars 2013 gikk kommunestyret i Kongsvinger imot dette forslaget og sa nei, da de var redde for økte lånekostnader, samt at de mente det ville være en ulempe for skøytesporter som kunstløp og shortrack/lengdeløp. Isflaten fikk dermed europeisk standard (30 x 60 m). Ishallen ble for øvrig den første i Norge som fikk inkludert en egen isbinge i tillegg til hovedbanen. Isbingen har en flate på 500 m², og er en idé etter fotballforbundets fotballbinger. Tanken bak isbingen er å avvikle treninger og kamper for de laveste aldersklassene, i tillegg til økt kapasitet for utleie.

Ferdigstillelse av Kongshallen var opprinnelig satt til 15. august 2013, men måtte utsettes. Den 23. november 2013 ble hallen endelig åpnet av ordfører Øystein Østgaard.

30. desember 2015 kjørte Knights en såkalt kronekamp, der bedrifter, sponsorer og private støttespillere betalte 1 krone (eller mer) for hver tilskuer som kom til kampen mot Vålerenga Ishockey. Alle måtte ha billett selv om det var gratiskamp, og av sikkerhetshensyn kunne man slippe inn maks 2000 tilskuere. En del som stod utenfor ble aldri sluppet inn i hallen, og publikumsrekorden er derfor på 2000 tilskuere. Knights vant for øvrig kampen 2-0.

Publikumsrekorder
Publikumsrekorden fra 30. desember 2015 er på 2000 (fullsatt) tilskuere og kom i GET-ligaen mot Vålerenga Ishockey.

De ti best besøkte kampene:

Historie om gamle Kongshallen
Kongshallen eller Kongsvinger Ishall var en ishall på Kongsvinger som ble åpnet 12. januar 1992, som den 25. ishallen i Norge. Hallen var hjemmebanen til ishockeylaget Kongsvinger Knights og hadde en publikumskapasitet på 550 ståplasser. I januar 2013 begynte rivingen av ishallen og 23. november 2013 sto den nye Kongsvinger Ishall ferdigstilt og klar til bruk.

Referanser

Eksterne lenker
 Ishaller og baner i Norge hockey.no
 Kongsvinger Knights
 
 
 
  
  
 

Ishaller i Norge
Idrettsanlegg i Innlandet
Sport i Kongsvinger
Byggverk i Kongsvinger
Storhamar Ishall

Storhamar Ishall er en ishall på Hamar som ble åpnet i 9. mai 1981, som den 11. ishallen i Norge. Det første arrangementet var Hamarmessen. Den første ishockeykampen ble spilt 12. august samme år. Da spilte Norges landslag en turnering mot de svenske lagene Hammarby og Leksand.

Hallen var hjemmebane for ishockeylaget Storhamar Hockey frem til åpningen av Hamar OL-Amfi, og har i dag en publikumskapasitet på 1 200 ståplasser. Tilskuerrekorden er på 3031. Ishallen erstattet den gamle kunstisflaten som lå på samme sted og ble etter hvert livsnødvendig for Storhamar. De opprinnelige byggekostnadene ble budsjettert til 6,3 millioner kroner og det var Moelven Brug som stod for byggingen, sammen med dugnadsinnsats fra klubbens medlemmer. Limtredragere fra Moelven var en sentral brikke i konstruksjonen. 

Det ble spilt flere privatlandskamper i hallen på 80-tallet, og som en forberedelse til OL på Lillehammer ble det spilt VM for både eldre- og yngre junior i hallen.

Hallen brukes i dag til trening for alle aldersklasser både i ishockey og kunstløp under Storhamar og av private lag. Kongsvinger Knights trente fram til Kongshallen ble byggd, Elverum Ishockey har også trenet her fram til Klubben ble lagt ned i 2011.. Den siste toppseriekampen som ble spilt i hallen var møtet mellom Storhamar og Manglerud Star i 2001, da OL-Amfien var opptatt med idrettsgalla. Kafeteriaen Iskroa ligger i tilknytning til hallen.

Høsten 2011 ble det installert nytt vant i hallen og oppgradering av garderobene etc.

Referanser

Eksterne lenker
 Ishaller og baner i Norge hockey.no

Ishaller i Norge
Idrettsanlegg i Hamar
Metropolitan

Metropolitan har flere betydninger. Ordet er avledet av  Metropol (by) og brukes derfor i mange sammenhenger.

 Metropolitan-operaen – et teater og operahus i New York.
 Metropolitan Museum of Art – et kunstmuseum i New York.
 Metropolitan Church i New York – en kirke i New York

 Metropolitan-linjen – en av linjene i Londons undergrunnsbane. 

 Metropolitan borough – en form for administrativt distrikt i England. 

 Convair 440 Metropolitan – Et passasjerfly fra Convair, en videreutvikling av modellen Convair 240.

 Flere forskjellige universiteter og læresteder, blant andre :
 London Metropolitan University, England
 Leeds Metropolitan University, England
 Metropolitan State College of Denver, USA

Se også

 Metropol
 Metropolis
Runnirinken Ishall

Runnirinken Ishall er en ishall på Årnes i Nes i Viken, åpnet 18. november 1988 som den 13. ishallen i Norge. Hallen er hjemmebanen til ishockeylaget Nes Ishockeyklubb og har en publikumskapasitet på 700, hvorav 100 er ståplasser.

Eksterne lenker
 Historikk om Nes IK
 Ishaller og baner i Norge hockey.no

Ishaller i Norge
Idrettsanlegg i Viken
Byggverk i Nes (Akershus)
Halden Ishall

Halden Ishall er en ishall i Halden som ble åpnet 17. desember 1987, som den 15. ishallen i Norge. Hallen er hjemmebanen til ishockeylaget Comet Halden. Hallen hadde en publikumskapasitet på 1,200, før den ble utbygd i 2009. Hallen har nå en publikumskapasitet på 2,200. Publikumsrekorden ble satt under en kvalifiseringskamp mot Stjernen. Da møtte i overkant 1900 mennesker opp.

Brukere
Hallen er nå i bruk av ishockeylaget Comet Halden som spiller i 1. divisjon ishockey for menn siden 2010/11 sesongen.

Eksterne lenker
 
 Ishaller og baner i Norge hockey.no

Ishaller i Norge
Idrettsanlegg i Viken
Curling i Norge
Sport i Halden
Byggverk i Halden
Kongsberghallen

Kongsberghallen er en idrettshall på Kongsberg som ble åpnet 22. januar 1988, som den 17. ishallen i Norge. Hallen er på 10.500 kvm., og er hjemmebane for blant annet ishockeylaget Kongsberg Ishockey og basketballaget Kongsberg Miners. Hallen har en publikumskapasitet på 4 500, hvorav 2 300 er ståplasser.

Andre arrangementer
Hallen har også vært brukt til andre arrangementer som konserter og loppemarked. Diana Krall, Pat Metheny og Michael Brecker er bare noen av de kjente artistene som har opptrådd her i regi av Kongsberg Jazzfestival.

Eksterne lenker
 
 Ishaller og baner i Norge hockey.no

Ishaller i Norge
Idrettsanlegg i Viken
Sport i Kongsberg
Basketballhaller i Norge
Idrettshaller i Norge
Byggverk i Kongsberg
Lørenskog Ishall

Lørenskog Ishall er en ishall på Lørenskog som ble åpnet 12. mars 1988, som den 18. ishallen i Norge. Hallen er hjemmebane for Lørenskog Ishockeyklubb og har en publikumskapasitet på 2 450 sitteplasser. Det ble i 2007 installert en ny ishockeybane i hallen. Tilskuerrekorden er på 2720, 13. april 2012 mot Stavanger Oilers.

Eksterne lenker
 
 Ishaller og baner i Norge hockey.no

Ishaller i Norge
Idrettsanlegg i Viken
Sport i Lørenskog
Etableringer i 1988
Byggverk i Lørenskog
Tønsberg Ishall

Tønsberg Ishall er en ishall i Tønsberg som ble åpnet 16. desember 1995, som den 31. ishallen i Norge. Hallen er hjemmebanen til ishockeylaget Tønsberg Vikings og kunstløpsgruppa i Tønsberg Turn og har en publikumskapasitet på 500 sitteplasser.

Eksterne lenker
 
 Ishaller og baner i Norge hockey.no

Ishaller i Norge
Idrettsanlegg i Vestfold og Telemark
Sport i Tønsberg
Byggverk i Tønsberg
Richard Goldstone

Richard J. Goldstone (født 26. oktober 1938) er en tidligere dommer ved grunnlovsdomstolen i Sør-Afrika. Han var sjefsanklager ved FNs internasjonale straffedomstol for det tidligere Jugoslavia og tilsvarende for Rwanda fra august 1994 til september 1996. I 2009 var han leder for en kommisjon oppnevnt av FNs menneskerettighetsråd for å undersøke eventuelle brudd på menneskerettighetene og internasjonal rett i samband med konflikten på Gaza ved årsskiftet 2008–09. Kommisjonen blei gjerne kalt Goldstone-kommisjonen, og rapporten fra den omtales som Goldstone-rapporten.

Virke i Sør-Afrika 

Goldstone har eksamen fra Universitetet i Witwatersrand i 1962. Han praktiserte først som advokat i Johannesburg. I 1980 blei han dommer ved høyesterett i Transvaal.

Mot slutten av apartheid-perioden i Sør-Afrika leda Goldstone en annen kommisjon som fikk navn etter ham, Sør-Afrikas faste kommisjon for undersøkelser av offentlig vold og ydmykelse (South African Standing Commission of Inquiry Regarding Public Violence and Intimidation). Kommisjonen hadde en sentral rolle i å avdekke onfattende voldsbruk fra sikkerhetsstyrkene og å gjøre det hvite samfunnet kjent med urett som skjedde. Den var da en forløper for Sannhets- og forsoningskommisjonens virke etter apartheid. 

Goldstone var dommer ved grunnlovsdomstolen fra like etter de første demokratiske valga i Sør-Afrika i 1994 til 2003. Han var president i National Institute of Crime Prevention and the Rehabilitation of Offenders (NICRO; nasjonalinstituttet for kriminalforebygging og rehabilitering) og styreleder i Human Rights Institute of South Africa (HURISA; det sørafrikanske menneskerettsinstituttet).

Internasjonalt virke 

I august 1994 blei Goldstone den første sjefsanklageren ved Den internasjonale straffedomstolen for det tidligere Jugoslavia, oppretta ved vedtak i FNs sikkerhetsråd året før. Da rådet like etterpå oppretta Den internasjonale straffedomstolen for Rwanda, blei han sjefsanklager der også. Dette var på mange vis nybrottsarbeid, enda om en hadde Nürnbergrettssakene fra 1945–46 å bygge på. Goldstone hadde anklagervervet til september 1996.

Han var fra 1999 til 2001 talsperson for en uavhengig internasjonal kommisjon om Kosovo. Han har også deltatt i internasjonalt arbeid med å finne og kartlegge aktivitetene til krigsforbrytere fra nazitida, som flykta til Argentina. 

I april 2004 blei han av FNs generalsekretær Kofi Annan utpekt til medlem av Volcker-kommisjonen, som undersøkte olje-for-mat-programmet i Irak.

I 2009 leda han Goldstone-kommisjonen som undersøkte brudd på menneskerettighetene og internasjonal rett i samband med krigen i Gaza fra 27. desember 2008 til 18. januar 2009. For å ta på seg vervet krevde han at det opprinnelige mandatet for kommisjonen skulle endres fra bare å gjelde israelske brudd til å gjelde alle parter i konflikten.

Referanser 

Sørafrikanske jurister
Sørafrikanske dommere

Fødsler i 1938
Personer fra Boksburg
Sissel Sellæg

Sissel Sellæg (født 10. februar 1928 på Notodden, død 5. januar 2014 i Oslo) var en norsk skuespiller.

Sellæg debuterte i 1950 på Studioteatret. Hun arbeidet på Folketeatret i årene 1951–1956, på Den Nationale Scene fra 1959 til 1964 og ved Oslo Nye Teater fra 1967 til 1998.

Sissel Sellæg var gift med Per Theodor Haugen. De er foreldre til Kim Haugen og Helle Haugen som begge er skuespillere.

Referanser

Eksterne lenker 
 
 

Norske skuespillere
Personer fra Notodden kommune
English Chamber Orchestra

English Chamber Orchestra (ECO) er et Londonbasert kammerorkester. Orkesteret holder jevnlig konserter i Cadogan Hall, og ECO Ensemble spiller i Wigmore Hall. ECO er Grange Park Operas husorkester, og turnerer ofte i Storbritannia og utenlands.

Orkesteret blei 1948 grunnlagt av Lawrence Leonard og Arnold Goldsbrough under navnet Goldsbrough Orchestra. Det nåværende navnet fikk ECO i 1960 da de utvidet repertoaret til å omfatte barokkmusikk. Orkesteret har vært holdt på størrelse med et orkester fra Mozarts tid, og det begrenser naturlig nok repertoaret noe.

Litt senere startet de et samarbeid med Aldeburgh Festival, hvor de urframførte Benjamin Brittens opera A Midsummer Night's Dream, samt Owen Wingrave, Curlew River og andre av hans verk. Britten dirigerte orkesteret ved forskjellige anledninger, og gjorde en rekke innspillinger med dem. 

På denne tiden hadde ikke orkesteret faste dirigenter, men samarbeidet med en rekke gjestedirigenter, blant annet Raymond Leppard, Colin Davis og Daniel Barenboim. I 1986 ble Jeffrey Tate utnevnt til orkesterets første sjefsdirigent, og i år 2000 ble Ralf Gothóni den andre. 

Juni 2009 ble cellisten Paul Watkins orkesterets nye sjefsdirigent for sesongen 2009-2010, i utgangspunktet med en kontrakt på tre år.  Roy Goodman er ECOs første gjestedirigent.

I januar 2005 samarbeidet ECO med det sørafrikanske vokalensemblet Ladysmith Black Mambazo på albumet No Boundaries.

Referanser

Eksterne lenker 
 
 

Britiske orkestre
Kultur i London
Etableringer i 1948
Filmjournalen

Filmjournalen er navnet på to tidsskrifter. Det ene utkom i Norge og det andre utkom i Sverige.

Den norske Filmjournalen 

Den norske Filmjournalen var det bladet som over lengre tid mest intenst forsynte det norske publikumet med filmstjernestoff. Filmjournalen startet i 1942 og utkom helt til 1985.

Filmjournalen var mer populærkulturell på 1950- og 1960-tallet enn det samtidige Norsk Filmblad.

Filmjounalen brakte på 1970-tallet sjelden eller aldri ondsinnet sladder om stjernene. Bladet fremstilte de omtalte menneskene som fascinerende, spennende og gode. De skrev ikke om stjerneliv i overdådig luksus, men om stjernene som vanlige mennesker, med problemer, ønsker og drømmer. Filmjournalen var typisk populærkulturelt og utypisk for 1970-tallet ved å være så ukritisk.

Den svenske Filmjournalen 
Den svenske Filmjournalen var Sveriges største og innflytelsesrike filmmagasin i årene 1919-1953. Den var basert i Stockholm.

Forsider i den svenske Filmjournalen

Kilder 
 Hans Fredrik Dahl, Torleif Sjøgren-Erichsen, Levende bilder i Norge (prosjekt) og Kultur- og tradisjonsformidlende forskning (program): Kinoens mørke, fjernsynets lys : levende bilder i Norge gjennom hundre år. Gyldendal, 1996. ISBN 8205231931. Lenke til digital utgave for norske IP-adresser i Bokhylla hos Nasjonalbiblioteket.

Videre lesning 
Kathrine Skretting: Filmjournalen - populær, nasjonal og seriøs Filmjournalen 1942-1985. (Norsk medietidsskrift 2/95)
Blomberg, Eva. Vill ni se en stjärna? Kön, kropp och kläder i Filmjournalen 1919–1953. [Would you like to see a star? Gender, body and clothing in Filmjournalen 1919–1953.] Lund, Sweden: Nordic Academic Press, 2006.

Referanser 

Norske tidsskrifter
Svenske tidsskrifter
Publikasjoner etablert i 1942
Publikasjoner nedlagt i 1985
1942 i Norge
1985 i Norge
Publikasjoner etablert i 1919
Publikasjoner nedlagt i 1953
1919 i Sverige
1953 i Sverige
Zhijiang (Yichang)

Zhijiang (枝江; pinyin: Zhījiāng) er et byfylke i Yichang i byprefekuret Hubei i Folkerepublikken Kina.

Befolkningen var på  innbyggere i 1999.

Kulturminner
Guanmiaoshan-funnstedet (Guanmiaoshan yizhi, 关庙山遗址) fra Daxikulturen og zhoutidens Qingshan-graver (Qingshan muqun, 青山墓群) er oppført på Folkerepublikken Kinas liste over kulturminner.

Samferdsel

Tog
Hankou–Yichang-høyhastighetsjernbane, åpnet i 2012, løper gjennom området og har stasjon der.

Vei
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Referanser

Eksterne lenker 
 Lokalregjeringens hjemmesider

Byfylker i Hubei
Øyvind Heiberg Sundby

Øyvind Heiberg Sundby (født 5. september 1983) er en norsk friidrettsutøver og motbakkeløper fra Leikanger som representerer IK Tjalve.

Sundby løp opprinnelig langdistansene i friidrett, men begynte siden med  motbakkeløp. Sammen med Jon Tvedt, Svein Inge Buhaug og Tormod Tjørnhom representerte han Norge i VM i motbakkeløp i 2008 etter å ha tatt bronse i norgesmesterskapet samme år i Storehesten Opp. Sundby endte på 48.-plass i den individuelle VM-konkurransen, mens laget endte på 9.-plass.

Sundby vant Norgescup i motbakkeløp 2009sammenlagt etter å ha blitt nr. 4 i 2008. Løpet Geiranger halvmaraton inngikk i denne cupen, men var også offisielt norgesmesterskap i 2009 hvor han tok sølv. Han ble norgesmester i 2010 og 2011.  Han har også vunnet en rekke av de norske motbakkeløpene han har stilt opp i og hadde løyperekord i Oslos Bratteste.  

I Europamesterskapet i motbakkeløp i 2009 kom Sundby på 24. plass i herrenes individuelle konkurranse.

Referanser 

Norske langdistanseløpere
Personer fra Leikanger kommune
Norske motbakkeløpere
Friidrettsutøvere for IK Tjalve
Dharamsala

Dharamsala (hindi ,  eller ; tibetansk ) er en by i den nordvestlige delen av den indiske delstaten Himachal Pradesh, og er sete for den tibetanske eksilregeringen. Terrenget i Dharamsala er høylendt, siden dette er i Pir Panjal-regionen i utkanten av Himalaya. Byen var ikke mer enn en liten småby, selv med urgamle aner, da Dalai Lama gjorde den til sin provisoriske hovedstad i 1960. Byen har nå et innbyggertall på 19 000 , hvorav ca. 8 000 er eksiltibetanere.

Byen var et sentrum for buddhistisk vekkelse på 600-tallet. I 1848 ble den erobret av britene og ble en koloni.

Dharamsaladistriktet består av en dal på ca. 1 250 meter over havet, og et platå på 1 800 meter over havet. Innbyggerne i dalen er indere, mens de som bor oppe på platået er tibetanske flyktninger. Det kulturelle senteret i Dharamsala er det buddhistiske Namgyalklostret, som ble grunnlagt sent på 1500-tallet av den tredje Dalai Lama.

Den tibetanske eksilregjeringen har sine lokaler ca. halvveis mellom dalen og platået i et område som blir kalt Gangchen Kyishong (tib. «lykkelig snødal»). Eksilparlamentet med 46 representanter finnes også her.

Referanser 

Byer i Himachal Pradesh
Norge under Vinter-OL 1984

Norge under Vinter-OL 1984. Femtiåtte sportsutøvere fra Norge, femti menn og åtte kvinner, deltok i åtte sporter under Vinter-OL 1984 i Sarajevo i Jugoslavia. De deltok i aking, alpint, skiskyting, langrenn, skihopping, skøyter, kombinert og ishockey. Norge kom på åttendeplass med tre gull-, to sølv- og fire bronsemedaljer. Skøyteløperen Bjørg Eva Jensen var Norges flaggbærer under åpningsseremonien.

Medaljer

Medaljevinnerne

Aking

Alpine grener

Menn

Skiskyting

Nordiske grener

Langrenn

Menn 

4 x 10 km stafett

Kvinner 

4 x 5 km stafett

Kombinert

Skihopp

Hurtigløp på skøyter

Menn

Kvinner

Ishockey

Eksterne lenker
 Norges resultater i Vinter-OL 1984 hos olympedia.org

Nasjoner under Vinter-OL 1984
Norge under de olympiske leker
Sport i Norge i 1984
Akkordfelt

Akkordfelt er den sammenhengende varigheten en enkelt akkord blir tildelt i en komposisjon, uavhengig av omvending. Med unntak av første og siste akkord i komposisjonen er akkordfelt lik det klanglige rommet mellom akkordskifter.

Akkordfeltenes lengde har stor betydning for oppfattelsen av taktart.

Musikkteori
Kim Arne Hagen

Kim Arne Hagen, også kjent som Kim Wifladt (født 1976) er en norsk vokalist, musiker og låtskriver, kjent fra vokalgruppa Cheezy Keys. Han er også kjent som musikalartist. Han spiller gitar, bassgitar og ukulele, samt arrangerer og skriver låter. Han synger tenor/kontratenor.

Musiker og skuespiller 
Hagen er vokst opp i Oslo i Lille Tøyen Hageby.

Ni år gammel begynte han i koret St. Hallvard-guttene. Som tolvåring deltok han på audition til en sceneversjon av Skatten på Sjørøverøya, og fikk hovedrollen som «Jim Hawkins». Samme år var han også en av barneskuespillerne i Mortimer and the Pancakes. 
Siden gikk han på musikklinja på Foss videregående skole, hvor han spilte i Fossrevyen. Senere har han regissert og koreografert flere skolerevyer i Oslo, blant annet på Persbråten, Berg og Fagerborg. Etter videregående gikk han på Bårdarakademiet i Oslo.

Sammen med de andre medlemmene av Cheezy Keys opptrådte Hagen i barnegruppa Skrimmel Skrammel, som både laget barneprogrammer for NRK og hadde sceneshow rundt i Norge.

Hagen koret på Jahn Teigens Glasnost på plate, men aldri på scenen. Han har deltatt i Melodi Grand Prix to ganger – i 2005 med sangen Feel The Beat, som endte på 3.-plass, og I Hear Music i 2006, som endte på 2.-plass.  Han var også låtskriver til Are You Ready i Melodi Grand Prix 2007, som ble fremført av Stian Joneid. Denne sangen ble slått ut i sistesjansen.

I 2004 spilte han Tommy i filmen Olsenbanden jr. på rocker'n. I 2008 medvirket han i Fritt vilt II. I filmen Brødrene Dal og vikingsverdets forbannelse (2010) hadde han en birolle som viking.

Hagen ga norsk stemme til figuren Pixel i den islandske TV-serien LazyTown.

I 2020 ble han aktuell som en av de sentrale rollefigurene i Coop Ekstras reklamekampanje Gjør det billig.

Referanser

Eksterne lenker 
 Cheezy Keys – Cheezy Keys' hjemmeside.
 

Norske sangere
Norske musikere
Norske låtskrivere
Norske skuespillere
Norske stemmeskuespillere
Deltakere i Melodi Grand Prix
Personer fra Oslo
Austmannalitunnelen

Austmannalitunnelen er en veitunnel på Europavei 134 i Ullensvang kommune i Vestland fylke. Tunnelen er 903 meter lang og har to kjørefelt. 

Tunnelen er en del av den bratte oppstigningen fra Røldal og opp til Haukelifjell og er en vendetunnel. Ved kolonnekjøring over fjellovergangen Haukelifjell er denne tunnelen normalt det vestlige vendepunkt for kolonnen.

Natt til 20. november 2009 gikk det et stort ras ved tunnelens munning som vender mot Røldal. Betongoverbygget ble rasert av massive steinblokker, og tunnelen ble stengt.

Se også 

 Veitunneler i Norge
 Liste over veitunneler i Norge
 Vendetunnel

Referanser

Eksterne lenker 
 Vegvesenets veikart

Veier i Ullensvang
Veitunneler i Vestland
Tunneler på E134
1982 i Norge
Tunneler åpnet i 1982
Xigazê (Xigazê)

Xigazê, eller Shigatse, (forenklet kinesisk: 日喀则; tradisjonell kinesisk: 日喀則; pinyin: Rìkāzé; tibetansk: གཞིས་ཀ་རྩེ་ ; Wylie-translitterasjon: Gzhis-ka-rtse) er en by og et bydistrikt i prefekturet Xigazê i den autonome region Tibet. Det er Tibets nest største by etter hovedstaden Lhasa.

Byen ligger der elvene Yarlung Zangbo (Yar-lung Gtsang-po) (eller Brahmaputra) og Nianchuhe (年楚河) møtes. Aigatse var hovedstad for den gamle tibetanske provinsen dBus-gTsang (Ü-Tsang).

Befolkningen i Shigatse var på  innbyggere i 1999.

I den bymessig oppbygde bebyggelse bodde det da  personer.

Populære besøksmål er klosteret Trashilhünpo, som er Panchen Lamas tradisjonelle sete, og Samdrubtse Dzong, eller Shigatse dzhong, en borg som er blitt restaurert mellom 2005 og 2007. Det arrangeres av og til utflukter mot Mount Everest.

Samferdsel 

Kinas riksvei 318, en av Folkerepublikken Kinas lengste hovedveier, går gjennom området. Den begynner i Shanghai og går blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Referanser

Eksterne lenker 
 
 Hjemmeside 
 Kart over Shigatse
 Fotografier fra Panoramio